CELEX: 32018R1923
Language: et
Date: 2018-12-07 00:00:00
Title: Komisjoni määrus (EL) 2018/1923, 7. detsember 2018, millega muudetakse määrust (EL) nr 360/2012 selle kohaldamisaja osas (EMPs kohaldatav tekst)

10.12.2018   
               
               
                  ET
               
               
                  Euroopa Liidu Teataja
               
               
                  L 313/2
               
            
         KOMISJONI MÄÄRUS (EL) 2018/1923,
         7. detsember 2018,
         millega muudetakse määrust (EL) nr 360/2012 selle kohaldamisaja osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 13. juuli 2015. aasta määrust (EL) 2015/1588, milles käsitletakse Euroopa Liidu toimimise lepingu artiklite 107 ja 108 kohaldamist teatavate horisontaalse riigiabi liikide suhtes, (1) eriti selle artikli 2 lõiget 1,
         olles konsulteerinud riigiabi nõuandekomiteega
         ning arvestades järgmist:
         
                     (1)
                  
                  
                     Vastavalt komisjoni määrusele (EL) nr 360/2012 (2) ei peeta ettevõtjatele üldist majandushuvi pakkuvate teenuste osutamiseks antud teatavast piirmäärast väiksemat abi teatavatel tingimustel aluslepingu artikli 107 lõike 1 kõikidele tingimustele vastavaks ja seetõttu on see vabastatud aluslepingu artikli 108 lõikes 3 sätestatud teatamiskohustusest.
                  
               
                     (2)
                  
                  
                     Määrus (EL) nr 360/2012 kehtib kuni 31. detsembrini 2018.
                  
               
                     (3)
                  
                  
                     Komisjoni saadud kogemuste kohaselt määruse (EL) nr 360/2012 rakendamisel selgub, et selliste hüvitamismeetmete teatamiskohustusest vabastamise põhjused ei ole kadunud ja tingimused, millest lähtuvalt on kindlaks määratud määruse (EL) nr 360/2012 reguleerimisala ja sisu, ei ole oluliselt muutunud. Määrusega tagatakse õiguskindlus ja vähendatakse halduskoormust, mis tulenevad üldist majandushuvi pakkuvaid teenuseid osutavatele ettevõtjatele ette nähtud vähese tähtsusega abi meetmetest. Järjepidevuse tagamiseks ja asjaomaste teenustele esitatavate nõuete täitmise kulude suurenemise vältimiseks tuleks praeguses etapis hoiduda muutuste tegemisest.
                  
               
                     (4)
                  
                  
                     Seepärast tuleks määruse (EL) nr 360/2012 kohaldamisaega pikendada kahe aasta võrra.
                  
               
                     (5)
                  
                  
                     Määrust (EL) nr 360/2012 tuleks seepärast vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 360/2012 artiklis 5 asendatakse kuupäev „31. detsembrini 2018“ kuupäevaga „31. detsembrini 2020“.
         
         
            Artikkel 2
            Käesolev määrus jõustub 31. detsembril 2018.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. detsember 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 248, 24.9.2015, lk 1.
         
            (2)  Komisjoni 25. aprilli 2012. aasta määrus (EL) nr 360/2012 Euroopa Liidu toimimise lepingu artiklite 107 ja 108 kohaldamise kohta üldist majandushuvi pakkuvaid teenuseid osutavatele ettevõtjatele antava vähese tähtsusega abi suhtes (ELT L 114, 26.4.2012, lk 8).